ສາຍການບິນ Korean Air ອາດປະເຊີນ ກັບການປັບໃໝ ແລະ ການສັ່ງໃຫ້ງົດບິນ
ກະຊວງຂົນ​ສົ່ງເກົາຫຼີໃຕ້ ກ່າວ​​ວ່າ ສາຍ​ການບິນ Korean Air ອາດ​ປະ​ເຊີນ​ ​ກັບການສັ່ງໃຫ້ງົດບິນ ດົນເຖິງ ນຶ່ງເດືອນ ​ແລະ ການ​ປັບ​ໃໝ ​ເຖິງ 2 ລ້ານ​ດອນ​ລາ.
ສາຍການບິນ Korean Air ປະເຊີນໜ້າກັບການທີ່ອາດຈະຖືກ ປັບໃໝ ແລະການສັ່ງໃຫ້ງົດບິນ ຫຼັງຈາກທີ່ຜູ້ບໍລິຫານຂອງສາຍ ການບິນຄົນໜຶ່ງ ໄດ້ສັ່ງໃຫ້ຢຸດຖ້ຽວບິນທີ່ຕົນຂີ່ຢູ່ນັ້ນ ເພາະວ່າ ທ່ານນາງ ບໍ່ເພິ່ງພໍໃຈກັບ ການບໍລິການໝາກຖົ່ວ ທີ່ທ່ານນາງ ໄດ້ຮັບນັ້ນ ກະຊວງຂົນສົ່ງຂອງເກົາຫຼີໃຕ້ ກ່າວໃນວັນອັງຄານມື້ນີ້ ວ່າ ຕົນ ກຳລັງພິຈາລະນາ ມາດຕະການລົງໂທດຕ່າງໆ ຕໍ່ສາຍການບິນ Korean Air ຊຶ່ງຕົນກ່າວວ່າ ໄດ້ລະເມີດກົດໝາຍການບິນ ຫົວໜ້າຫ້ອງການກະຊວງຂົນສົ່ງ ທ່ານ Lee Kwang-hee ຍັງໄດ້ ກ່າວວ່າ ກົມຂອງທ່ານ ແນະນຳ ໄປໃຫ້ໄອຍາການ ກ່ຽວກັບເລື່ອງຂອງທ່ານນາງ Heather Cho ຜູ້ບໍລິຫານຄົນດັ່ງກ່າວ ຕໍ່ເຫດການທີ່ເກີດຂຶ້ນເມື່ອວັນທີ 5 ທັນວາຜ່ານມານີ້ ທ່ານ Lee ເວົ້າວ່າ ກະຊວງດັ່ງກ່າວຍັງກ່າວໃນຖະແຫລງການວ່າ ສາຍການບິນ Korean Air ອາດປະເຊີນ ໜ້າກັບ ການສັ່ງໃຫ້ງົດບິນດົນເຖິງນຶ່ງເດືອນ ແລະ ການປັບໃໝ ເຖິງ 2 ລ້ານດອນລາ ທ່ານນາງ Cho ນັ່ງຢູ່ຊັ້ນທີໜຶ່ງ ນາງໄດ້ເກີດຄວາມໂມໂຫ ໃນເວລາທີ່ພະນັກງານບໍລິການ ໃນຍົນ ເອົາໝາກ macadamia ຢູ່ໃນຊອງ ໄປບໍລິການໃຫ້ນາງ ແທນທີ່ຈະເອົາໃສ່ຈານ ຕໍ່ມານາງກໍ່ ໄດ້ບັງຄັບໃຫ້ເຮືອບິນກັບຄືນໄປບ່ອນຈອດ ແລະ ໄລ່ຫົວໜ້າໜ່ວຍບໍລິການ ພາຍໃນ ລົງອອກຈາກເຮືອບິນ ຊາວເກົາຫຼີໃຕ້ຫຼາຍໆຄົນ ໄດ້ສະແດງຄວາມໂກດແຄ້ນຕໍ່ການກະທຳ ຕ່າງໆຂອງທ່ານນາງ Cho ຜູ້ທີ່ເປັນລູກສາວຂອງປະທານສາຍການບິນດັ່ງກ່າວນັ້ນ ທ່ານນາງ Cho ໄດ້ຖືກປົດ ອອກຈາກຕຳແໜ່ງຕ່າງໆ ຢູ່ສາຍການບິນນັ້ນທັງໝົດ ແລະ ໃນອາທິດແລ້ວນີ້ ໄດ້ອອກມາ ກ່າວຂໍອະໄພໂທດພ້ອມດ້ວຍນ້ຳຕາ